इनमें BJP की दो महिला नेता शामिल; दो TMC नेताओं पर उकसाने का आरोप
Meghalaya Chief Minister Conrad Sangma's House Attack Case Update - 18 Accused Arrested, मेघालय में मुख्यमंत्री कार्यालय पर हमला करने वाले 18 उपद्रवियों को गिरफ्तार कर लिया गया है। इसमे भाजपा महिला मोर्चा के दो पदाधिकारी भी शामिल हैं।
मेघालय में मुख्यमंत्री कार्यालय पर हमला करने वाले 22 उपद्रवियों को गिरफ्तार कर लिया गया है। इसमें भाजपा महिला मोर्चा की दो पदाधिकारी भी शामिल हैं। इनकी पहचान बेलिना एम मराक और दिलचे च मराक के रूप में हुई है। 
तुरा में बने CM ऑफिस पर भीड़ ने सोमवार शाम को हमला कर दिया था, जिसमें 5 सुरक्षाकर्मी घायल हो गए थे। हमले के लिए उकसाने का आरोप दो TMC नेताओं पर लगा है, जिनकी पुलिस तलाश कर रही है। पुलिस का कहना है कि यह हमला प्री प्लांड था। हमले के 26 आरोपियों की पहचान की गई है।
अब पढ़िए कैसे हुआ CM कार्यालय पर हमला
जिस समय हमला हुआ, उस समय सीएम कॉनराड संगमा अचिक कॉन्शियस होलिस्टिकली इंटीग्रेटेड क्रिमा (ACHIK) और गारो हिल्स स्टेट मूवमेंट कमेटी (GHSMC) के प्रतिनिधियों के साथ बात कर थे। ये संगठन पिछले 14 दिनों से तुरा को विंटर कैपिटल बनाने की मांग करने के लिए भूख हड़ताल कर रहे हैं। CM ने इनके प्रतिनिधियों को सोमवार को बातचीत के लिए बुलाया था।
बातचीत करीब पूरी हो गई थी, तभी अचानक भीड़ आई और पथराव करने लगी। पुलिस ने भीड़ को हटाने के लिए आंसू गैस के गोले दागे। भीड़ ने CM ऑफिस का गेट तोड़ने की भी कोशिश की। इस हमले में 21 वाहन क्षतिग्रस्त हो गए।
हमले के दो फुटेज
घायल सुरक्षा कर्मियों से मिले मुख्यमंत्री
CM कॉनराड संगमा ने हिंसा में घायल सुरक्षाकर्मियों का हालचाल जाना। संगमा के घायल सुरक्षाकर्मियों के साथ बातचीत की तस्वीर मीडिया में सामने आई है। फोटो में घायल सुरक्षाकर्मी फर्श पर पड़े दिख रहे हैं। मुख्यमंत्री ने घायल कर्मियों के लिए 50 हजार रुपए की मदद और इलाज का खर्च देने की घोषणा की है।
50 साल पुरानी मांग को लेकर हंगामा
सिविल सोसाइटी ग्रुप का कहना है कि 1972 में मेघालय को पहली बार राज्य का दर्जा मिला था। तब तुरा को राजधानी बनाने का वादा किया गया था। आंदोलन करने वाले यहां मिनी सचिवालय के लिए भी राजी हैं।
उनका कहना है कि गारो हिल्स में रहने वाले सभी समुदायों के विकास और समस्याओं को हल करने के लिए विंटर कैपिटल बनाना ही एकमात्र तरीका है।
ऑफिस पर हमला दुर्भाग्यपूर्ण: CM संगमा​​
मुख्यमंत्री संगमा ने कहा- ऑफिस पर हमला बहुत दुर्भाग्यपूर्ण है। हम अचिक कॉन्शियस होलिस्टिकली इंटीग्रेटेड क्रिमा (ACHIK) और गारो हिल्स स्टेट मूवमेंट कमेटी (GHSMC) के प्रतिनिधियों के साथ बात कर रहे हैं। उनकी कुछ मांगे हैं।